Šie noteikumi paredz, ka piešķirtos ieņēmumus var izmantot, lai finansētu jebkādus ELGF izdevumus. Ja daļu no šiem ieņēmumiem budžeta gada laikā neizlieto, šo daļu automātiski pārnes uz nākamo budžeta gadu .

Pamatojoties uz Regulas (ES) Nr. 1306/2013 43. panta noteikumiem, ieņēmumus, kas gūti no grāmatojumu noskaidrošanas un atbilstības noskaidrošanas lēmumos noteiktajām finanšu korekcijām un no pārkāpumiem, uzskata par ELGF izdevumu finansēšanai 2017. gadā piešķirtajiem ieņēmumiem.

Šajā ziņojumā ir sniegta informācija par Eiropas Lauksaimniecības garantiju fonda (ELGF) 2017. gada budžeta provizorisko izpildi; sīkāki dati ir norādīti pielikumā. Kopējā summa EUR 44 318,00 milj. apmērā galvenokārt ietver dalībvalstu no 2016. gada 16. oktobra līdz 2017. gada 15. oktobrim deklarētos ELGF izdevumus dalītas pārvaldības ietvaros un budžeta gadā noteikto ikmēneša atlīdzinājumu samazinājumus. Šajā summā ir iekļauta arī tiešās pārvaldības izdevumu aplēse aptuveni EUR 16,6 milj. apmērā, ko paredzēts apmaksāt līdz 2017. gada 31. decembrim.

·piešķirtie ieņēmumi, ko pārnes no 2016. budžeta gada uz 2017. budžeta gadu un kas aplēsti EUR 1302 milj. apmērā.

·piešķirtie ieņēmumi, ko paredzēts gūt 2017. budžeta gadā un kas aplēsti EUR 1430 milj. apmērā (EUR 1278 milj. no atbilstības noskaidrošanas rezultātā veiktajām korekcijām un EUR 152 milj. no pārkāpumiem);

2017. gada budžeta sagatavošanas laikā Komisija pieejamo piešķirto ieņēmumu kopsummu aplēsa EUR 2732 milj. apmērā, un to veido:

Priekšlikumā par ELGF 2017. gada budžeta apropriācijām Komisija ņēma vērā kopējos paredzamos piešķirtos ieņēmumus un 2017. gada budžetam pieprasīja apropriācijas tādā apmērā, kas aprēķināts, no aplēstajām vajadzībām atņemot aplēstos piešķirtos ieņēmumus. Budžeta lēmējinstitūcija ELGF budžetu pieņēma, ņemot vērā paredzamos piešķirtos ieņēmumus.

·un pārnestais piešķirto ieņēmumu atlikums, kas pieejams no iepriekšējā budžeta gada.

Budžeta postenī 05 02 12 99 “Citi pasākumi (piens un piena produkti)” paredzētais apropriāciju apjoms ārkārtējam pielāgošanās atbalstam sasniedza EUR 350 milj. Tomēr dalībvalstīm bija iespēja to izmantot visām lopkopības nozarēm. Šai atbalsta shēmai piena nozarē dalībvalstis deklarēja EUR 268,9 milj. lielus izdevumus, taču daļu šā atbalsta tās izlietoja arī lauksaimniekiem citās lopkopības nozarēs. Budžeta pārvietojumi tiek veikti, lai segtu citos pantos deklarētos izdevumus, t. i., EUR 23,6 milj. liellopu un teļa gaļai, EUR 3,5 milj. aitas gaļai un kazas gaļai un EUR 26,9 milj. cūkgaļai.

No EUR 150 milj., kas budžetā paredzēti piena ražošanas sašaurināšanas shēmai, ir izlietoti EUR 108,8 milj.

Šķietamais izpildes pārsniegums EUR 333,9 milj. apmērā rodas no tā, ka nav ņemti vērā šai nozarei piešķirtie ieņēmumi. Ņemot vērā šos ieņēmumus, veidojas nepietiekama izpilde EUR 66,1 milj. apmērā (−6,2 %) (sk. piezīmi (*) pielikumā), kā tas iepriekš paredzēts. Šī nepietiekamā izpilde ir vērojama četrās šīs nozares budžeta pozīcijās (ražotāju organizāciju darbības fondi ir atbildīgi par pusi no summas).

No EUR 433,1 milj., kas pārnests no 2016. finanšu gada uz 2017. finanšu gadu, EUR 425,6 milj. dalībvalstis izlietojušas atlīdzināšanas maksājumiem, kas paredzēti saņēmējiem saistībā ar finanšu disciplīnu.

4.ELGF finansētu lauksaimniecības izdevumu revīzija (+EUR 66,1 milj.)

Pārmērīga izpilde šajā nodaļā izveidojusies tāpēc, ka pēc atbilstības noskaidrošanas korekcijas par labu dalībvalstīm bija lielākas nekā prognozēts, savukārt korekcijas par labu dalībvalstīm pēc grāmatojumu noskaidrošanas bija mazākas nekā prognozēts un mazāki bija arī maksājumi saistībā ar strīdu izšķiršanu.

5.ELGF piešķirto ieņēmumu izpilde

Pielikumā pievienotajā tabulā redzams, ka 2017. gadā pieejamā kopējā piešķirto ieņēmumu summa ir EUR 2786,5 milj.

Salīdzinājumā ar aplēsto summu ieņēmumi no noskaidrošanas ir par EUR 70 milj. lielāki, savukārt ieņēmumi par pārkāpumiem ar galīgo apmēru EUR 21,3 milj. ir mazāki nekā gaidīts. Ir rezervēti arī daži atlikušie ieņēmumi no papildu nodevas no piena ražotājiem (EUR 3,7 milj.).

Piešķirto ieņēmumu atlikums, kas nav izlietots 2017. gadā, tiks pārnests uz 2018. gadu, lai palīdzētu finansēt ELGF izdevumus, kurus dalībvalstis deklarēs par minēto gadu.

6.Secinājumi

ELGF 2017. gada budžeta provizoriskie izdevumi, tostarp aplēses par tiešajiem izdevumiem līdz 2017. gada 31. decembrim, liecina par izpildes pārsniegumu EUR 2172,5 milj. apmērā salīdzinājumā ar nobalsotajām budžeta apropriācijām. Šis izpildes pārsniegums tika segts ar pieejamajiem piešķirtajiem ieņēmumiem EUR 2786,5 milj. apmērā.

Turklāt 2017. gadā netika mobilizēta krīzes rezerve, tādējādi 2017. gada budžetā paliek neizlietoto apropriāciju summa EUR 450,5 milj. apmērā; tā tiks izmantota, lai pārvestu apropriācijas, kas piešķirtas tiešo maksājumu atlīdzināšanai saistībā ar 2018. gada finanšu disciplīnu.

Vairākas veicamās gada beigu korekcijas un apropriāciju pārvedumi nedaudz ietekmēs piešķirto ieņēmumu galīgo atlikumu, kas pārceļams uz 2018. gada budžetu.